**Očkovanie vakcínami Pfizer a Moderna - informácia**

Ministerstvo zdravotníctva Slovenskej republiky zverejnilo 8. mája 2021 na svojom webovom sídle [www.health.gov.sk](http://www.health.gov.sk) nasledovnú aktuálnu informáciu k očkovaniu:

 *„****Na očkovanie vakcínami Pfizer a Moderna sa už môžu hlásiť ľudia od 45 rokov***

*Ministerstvo zdravotníctva znížilo vekovú hranicu pre očkovanie vakcínami od spoločností Pfizer/BioNTech a Moderna na 45 rokov.*

*Záujemcovia o očkovanie vo veku 45 a viac rokov, ktorí sú zaregistrovaní prostredníctvom portálu www.korona.gov.sk a ktorým ešte nebol pridelený termín očkovania, budú vo virtuálnej Čakárni presunutí do zoznamov čakateľov na vakcíny od spoločností Pfizer/BioNTech (vakcína Comirnaty) a Moderna.*

*Naďalej však platí, že termíny očkovania budú po otvorení kapacít prideľované striktne podľa veku a diagnóz.*

*V prvom kole sa prideľujú termíny seniorom starším ako 70 rokov, následne sa prideľujú termíny pacientom s vážnymi chronickými ochoreniami. V treťom kroku sa termíny prideľujú osobám starším ako 60 rokov a pacientom so stredne závažnými chronickými ochoreniami.*

*Chronicky chorým pacientom sa po zaregistrovaní prideľujú termíny na základe podkladov od zdravotných poisťovní. Podmienkou je, aby sa údaje záujemcu o očkovanie nachádzali v zoznamoch chronicky chorých pacientov, ktoré vypracovali zdravotné poisťovne.*

*Po pridelení termínov pre seniorov a chronicky chorých pacientov sa voľné očkovacie “sloty” vo vakcinačných centrách obsadzujú záujemcami, ktorí sú mladší ako 60 rokov zostupne.*

*Záujemcovia mladší ako 45 rokov budú očkovaní vakcínou od spoločnosti AstraZeneca.*

***Viac informácií o očkovaní chronicky chorých pacientov:***

[*https://www.health.gov.sk/Clanok?covid-19-26-04-2021-ockovanie-strategia-aktualizacia*](https://www.health.gov.sk/Clanok?covid-19-26-04-2021-ockovanie-strategia-aktualizacia)

***Viac informácií o povinnosti registrácie sprievodu:***

[*https://www.health.gov.sk/Clanok?covid-19-06-05-2021-ockovanie-sprievod*](https://www.health.gov.sk/Clanok?covid-19-06-05-2021-ockovanie-sprievod)

V Bratislave 12.5.2021

JUDr. Radmila Strejčková